ประกาศกรมสรรพากรประกาศกรมสรรพากรเรื่องโครงสร้าง การจัดองค์กรในการดำเนินงานสรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสารของกรมสรรพากร[๑] ด้วยมีกฎกระทรวงแบ่งส่วนราชการกรมสรรพากรกระทรวงการคลัง พ.ศ. ๒๕๔๕ ลงวันที่ ๙ ตุลาคม พ.ศ. ๒๕๔๕ กำหนดให้มีการแบ่งส่วนราชการกรมสรรพากรโดยมีการจัดองค์กรในการดำเนินการอำนาจหน้าที่ของแต่ละหน่วยงาน เริ่มบังคับใช้ตั้งแต่วันที่ ๙ ตุลาคม พ.ศ. ๒๕๔๕และระเบียบสำนักนายกรัฐมนตรี ว่าด้วยการตรวจราชการของผู้ตรวจราชการ พ.ศ. ๒๕๓๒ระเบียบกระทรวงการคลัง ว่าด้วยการตรวจราชการสรรพากร พ.ศ. ๒๕๔๒ ระเบียบกรมสรรพากรว่าด้วยการตรวจราชการสรรพากร พ.ศ. ๒๕๔๓ และระเบียบกระทรวงการคลังว่าด้วยการตรวจสอบภายในของส่วนราชการ พ.ศ. ๒๕๔๒เพื่อให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐ กรมสรรพากรจึงมีประกาศดังนี้ข้อ ๑ ให้ยกเลิกประกาศกรมสรรพากร เรื่องโครงสร้าง การจัดองค์กรในการดำเนินงาน สรุปอำนาจหน้าที่ที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารของกรมสรรพากร ลงวันที่ ๒๙ มกราคม พ.ศ.๒๕๔๒ข้อ ๒โครงสร้างการจัดองค์กรในการดำเนินงานของกรมสรรพากร มีดังนี้(๑) สำนักงานเลขานุการกรม(๒) กองการเจ้าหน้าที่(๓) กองคลัง(๔) กองฝึกอบรม(๕) ศูนย์เอกสารกลาง(๖) สำนักกฎหมาย(๗) สำนักงานสรรพากรพื้นที่ตามที่รัฐมนตรีประกาศกำหนด(๘) สำนักงานสรรพากรพื้นที่สาขาตามที่รัฐมนตรีประกาศกำหนด(๙) (๒๐)สำนักงานสรรพากรภาค ๑-๑๒ ตามที่รัฐมนตรีประกาศกำหนด(๒๑) สำนักตรวจสอบภาษีกลาง(๒๒) สำนักเทคโนโลยีสารสนเทศ(๒๓) สำนักบริหารการเสียภาษีทางอิเล็กทรอนิกส์(๒๔) สำนักบริหารภาษีธุรกิจขนาดใหญ่(๒๕) สำนักแผนภาษี(๒๖) สำนักมาตรฐานการกำกับและตรวจสอบภาษี(๒๗) สำนักมาตรฐานการจัดเก็บภาษี(๒๘) สำนักมาตรฐานการสอบบัญชีภาษีอากร(๒๙) สำนักอุทธรณ์ภาษี(๓๐)กลุ่มงานบริหารการคืนภาษีมูลค่าเพิ่มให้แก่นักท่องเที่ยว(๓๑) กลุ่มงานส่งเสริมประสิทธิภาพ(๓๒) กลุ่มงานสืบสวนและคดี(๓๓) งานตรวจสอบภายใน(๓๔) งานตรวจราชการข้อ ๓อำนาจหน้าที่และวิธีการดำเนินงานของหน่วยงานในสังกัดกรมสรรพากรมีดังนี้(๑) สำนักงานเลขานุการกรมมีอำนาจหน้าที่เกี่ยวกับราชการทั่วไปของกรมและราชการที่มิได้แยกให้เป็นหน้าที่ของกองหรือส่วนราชการใดโดยเฉพาะอำนาจหน้าที่ดังกล่าวให้รวมถึง(ก) ปฏิบัติงานสารบรรณของกรม(ข) ดำเนินการเกี่ยวกับงานช่วยอำนวยการและงานเลขานุการของกรม(ค) ประชาสัมพันธ์ เผยแพร่กิจกรรมความรู้ความก้าวหน้า และผลงานของกรม(ง)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒) กองการเจ้าหน้าที่ มีอำนาจหน้าที่(ก) กำหนดกลยุทธ์และแผนงานในการบริหารทรัพยากรบุคคลให้สอดคล้องกับกลยุทธ์และแผนการจัดเก็บภาษีอากร(ข)ดำเนินการเกี่ยวกับการบริหารงานบุคคลของกรมที่มิได้กำหนดให้เป็นหน้าที่ของสำนักงานสรรพากรภาค(ค)ประสานงานกับหน่วยงานภายนอกที่เกี่ยวกับการบริหารงานบุคคล(ง) กำกับดูแลการบริหารงานบุคคลของสำนักงานสรรพากรภาค(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓) กองคลัง มีอำนาจหน้าที่(ก) ดำเนินการเกี่ยวกับการเงิน การบัญชีการงบประมาณ การพัสดุอาคารสถานที่และยานพาหนะของกรมที่มิได้กำหนดให้เป็นหน้าที่ของสำนักงานสรรพากรภาค(ข) จัดพิมพ์และควบคุมการเบิกจ่ายอากรแสตมป์ตลอดจนควบคุมและจัดเก็บอากรตามกฎหมายว่าด้วยอากรรังนกอีแอ่น(ค) รับชำระภาษีและค่าธรรมเนียมอื่นตลอดจนควบคุมการรับชำระภาษีอากรของธนาคารพาณิชย์ในเขตกรุงเทพมหานคร(ง) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔) กองฝึกอบรม มีอำนาจหน้าที่(ก)ดำเนินการเกี่ยวกับการฝึกอบรมและพัฒนาข้าราชการและลูกจ้างของกรมที่มิได้อยู่ในความรับผิดชอบของสำนักงานสรรพากรภาคตลอดจนบุคคลภายนอกที่เกี่ยวข้องกับการจัดเก็บภาษีอากร(ข) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕) ศูนย์เอกสารกลาง มีอำนาจหน้าที่(ก) จัดทำแนวทางในการบริหารจัดการเอกสารของกรม(ข)เก็บรักษาแบบแสดงรายการภาษีอากรของผู้เสียภาษีอากรเฉพาะผู้ที่มีภูมิลำเนาในเขตกรุงเทพมหานครตลอดจนเก็บรักษาสำนวนการตรวจสอบภาษีอากรที่ดำเนินการเสร็จเรียบร้อยแล้ว(ค)ให้บริการค้นหรือคัดแบบแสดงรายการภาษีอากรแก่ผู้เสียภาษีอากรรวมทั้งให้บริการค้นคัด หรือให้ยืมแบบแสดงรายการภาษีอากรแก่หน่วยงานตรวจสอบภาษีอากร(ง) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๖) สำนักกฎหมาย มีอำนาจหน้าที่(ก)ดำเนินการเกี่ยวกับกฎหมายและระเบียบอื่นที่เกี่ยวข้องในการจัดเก็บภาษีอากรเพื่อให้เป็นไปตามนโยบายการจัดเก็บภาษีอากร(ข)ดำเนินการเกี่ยวกับงานนิติกรรมและสัญญาของกรมที่มิได้แยกให้เป็นหน้าที่ของกองหรือส่วนราชการใดโดยเฉพาะ(ค) กำกับ ติดตามและควบคุมการปฏิบัติงานด้านกฎหมายภาษีอากร(ง)ดำเนินการวิเคราะห์กฎหมายภาษีอากรและธุรกรรมต่าง ๆ ทั้งในประเทศและต่างประเทศเพื่อนำมาพัฒนาปรับปรุงการจัดเก็บภาษีอากร(จ) พัฒนามาตรฐานระบบกฎหมายภาษีอากรและการปฏิบัติงานด้านกฎหมายภาษีอากร(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๗) สำนักงานสรรพากรพื้นที่มีอำนาจหน้าที่ภายในเขตท้องที่ที่รับผิดชอบ ดังนี้(ก) วางแผนปฏิบัติการและประเมินผล เพื่อการบริหารงานจัดเก็บภาษีอากรให้เป็นไปตามนโยบายแผนงาน และเป้าหมายของกรม และสำนักงานสรรพากรภาค(ข) กำกับดูแลผู้เสียภาษีเป็นรายผู้ประกอบการตรวจปฏิบัติการ และตรวจสอบภาษีอากรสำหรับรายที่อยู่ในความรับผิดชอบ(ค) ดำเนินการเกี่ยวกับการเร่งรัดภาษีอากรค้างและดำเนินคดีแก่ผู้เสียภาษีรวมทั้งตอบข้อหารือทางภาษีอากร(ง) กำกับ ติดตามและควบคุมการปฏิบัติงานของสำนักงานสรรพากรพื้นที่สาขา(จ) พิจารณาคืนเงินภาษีอากร(ฉ) ปฏิบัติงานด้านกรรมวิธีภาษี(ช) ประชาสัมพันธ์และเผยแพร่ข่าวสาร ความรู้และความเข้าใจเกี่ยวกับภาษีอากร(ซ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๘) สำนักงานสรรพากรพื้นที่สาขามีอำนาจหน้าที่ภายในเขตท้องที่ที่รับผิดชอบ ดังนี้(ก) รับชำระภาษีอากร คืนเงินภาษีอากรและปฏิบัติงานด้านกรรมวิธีภาษีอื่น ๆ ตามที่ได้รับมอบหมาย(ข) สำรวจแหล่งภาษีอากร เพื่อขยายฐานภาษีอากร(ค) ดำเนินการเกี่ยวกับการเร่งรัดภาษีอากรค้าง(ง) ปฏิบัติงานด้านการเงินและการบัญชีสรรพากร(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๙) (๒๐)สำนักงานสรรพากรภาค ๑-๑๒ มีอำนาจหน้าที่ในเขตท้องที่ที่รับผิดชอบ ดังนี้(ก)วางแผนและประเมินผลเพื่อการบริหารงานจัดเก็บภาษีอากรให้เป็นไปตามนโยบาย แผนงานและเป้าหมายของกรม(ข) กำกับ ติดตามและควบคุมการปฏิบัติงานของหน่วยงานที่อยู่ในความรับผิดชอบซึ่งประกอบด้วยสำนักงานสรรพากรพื้นที่และสำนักงานสรรพากรพื้นที่สาขาเพื่อให้เป็นไปตามนโยบาย แผนงาน และเป้าหมายที่ได้กำหนดไว้(ค)ดำเนินการเกี่ยวกับงานคดีและพิจารณาอุทธรณ์ภาษีอากร(ง) ตอบข้อหารือทางภาษีอากร(จ) ดำเนินการเกี่ยวกับการบริหารงานบุคคลการพัฒนาบุคคล การเงิน การบัญชี การงบประมาณ การพัสดุ อาคารสถานที่และยานพาหนะของสำนักงานสรรพากรภาค สำนักงานสรรพากรพื้นที่และสำนักงานสรรพากรพื้นที่สาขา(ฉ) ปฏิบัติงานด้านกรรมวิธีภาษีและด้านสารสนเทศรวมทั้งเป็นศูนย์ข้อมูลการจัดเก็บภาษีอากรของสำนักงานสรรพากรพื้นที่และสำนักงานสรรพากรพื้นที่สาขา(ช) ให้คำปรึกษา แนะนำและสนับสนุนทางวิชาการแก่สำนักงานสรรพากรพื้นที่และสำนักงานสรรพากรพื้นที่สาขา(ซ)ปฏิบัติงานร่วมกับหรือสนับสนุนการปฏิบัติงานร่วมกับหน่วยงานอื่นที่เกี่ยวข้องหรือที่ได้รับมอบหมาย(๒๑) สำนักตรวจสอบภาษีกลาง มีอำนาจหน้าที่(ก) ตรวจสอบภาษีอากรทั่วราชอาณาจักรกรณีที่มีการประกอบการครอบคลุมหลายพื้นที่กรณีที่สำนักงานสรรพากรพื้นที่ไม่สามารถดำเนินการได้หรือที่ได้รับมอบหมายเป็นกรณีพิเศษและกรณีธุรกิจนอกระบบรวมทั้งการขยายผลจากการจับกุมและตรวจสอบของหน่วยงานอื่นที่เกี่ยวข้อง(ข) ตรวจปฏิบัติการทั่วไปเพื่อตรวจสอบความถูกต้องของใบกำกับภาษีทั่วราชอาณาจักรรวมทั้งประเมินเรียกเก็บภาษีมูลค่าเพิ่มจากผู้มีหน้าที่ต้องเสีย(ค)ประมวลข้อมูลเพื่อการตรวจสอบภาษีอากรส่งให้หน่วยงานสรรพากรทั่วราชอาณาจักรใช้ไปการบริหารจัดเก็บภาษีอากร(ง) จัดเตรียมแผนเพื่อเข้าทำการตรวจค้น ยึดหรืออายัดบัญชีเอกสาร เพื่อการตรวจสอบภาษีอากร(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๒) สำนักเทคโนโลยีสารสนเทศ มีอำนาจหน้าที่(ก) วางแผนและพัฒนาระบบเทคโนโลยีสารสนเทศของกรม(ข) เป็นศูนย์ข้อมูลและประมวลผลการจัดเก็บภาษีอากรของกรม(ค)ประยุกต์เทคโนโลยีสารสนเทศสมัยใหม่สำหรับการจัดเก็บภาษีอากร(ง)ให้การสนับสนุนทางวิชาการเกี่ยวกับระบบเทคโนโลยีสารสนเทศให้แก่หน่วยงานของกรมซึ่งปฏิบัติงานด้วยเครื่องคอมพิวเตอร์(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๓) สำนักบริหารการเสียภาษีทางอิเล็กทรอนิกส์มีอำนาจหน้าที่(ก)บริหารงานในกระบวนการให้บริการยื่นแบบแสดงรายการภาษีอากรและชำระภาษีผ่านทางอิเล็กทรอนิกส์(ข)ให้บริการข้อมูลข่าวสารและความรู้เกี่ยวกับภาษีสรรพากร การยื่นแบบแสดงรายการภาษีอากรและชำระภาษีผ่านทางอิเล็กทรอนิกส์(ค)ให้บริการออกใบรับรองอิเล็กทรอนิกส์ให้แก่ผู้เสียภาษีเพื่อให้เป็นไปตามกฎหมายว่าด้วยธุรกรรมทางอิเล็กทรอนิกส์(ง)พัฒนาการยื่นแบบแสดงรายการภาษีอากรและชำระภาษีผ่านทางอิเล็กทรอนิกส์(จ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๔) สำนักบริหารภาษีธุรกิจขนาดใหญ่มีอำนาจหน้าที่(ก) บริหารการจัดเก็บภาษีอากรการกำกับดูแลผู้เสียภาษีอากร การเร่งรัดภาษีอากรค้าง การตรวจสอบภาษีอากรและการตรวจปฏิบัติการทางภาษีอากรสำหรับรายที่อยู่ในความรับผิดชอบ(ข) ปฏิบัติงานกรรมวิธีภาษีและพิจารณาคืนเงินภาษีอากร(ค) ให้บริการทางกฎหมายรวมทั้งตอบข้อหารือทางภาษีอากรแก่ผู้เสียภาษีอากร(ง)ดำเนินคดีแก่ผู้เสียภาษีอากรที่ชำระภาษีอากรไม่ถูกต้อง(จ) ออกหนังสือรับรองการหักภาษี ณ ที่จ่ายและหนังสือรับรองการมีถิ่นที่อยู่ในประเทศไทยของผู้มีหน้าที่เสียภาษีอากรและผู้ที่มีหน้าที่นำส่งภาษีอากร(ฉ) รับเรื่องและพิจารณาอุทธรณ์ภาษีอากรตลอดจนพิจารณางดหรือลดเบี้ยปรับเงินเพิ่ม และการทุเลาภาษีอากร(ช)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๕) สำนักแผนภาษี มีอำนาจหน้าที่(ก)กำหนดนโยบายภาษีอากรด้านภาษีสรรพากรให้สอดคล้องกับนโยบายของรัฐบาลและกระทรวงการคลัง(ข) จัดทำอนุสัญญาเพื่อการเว้นการเก็บภาษีซ้อน(ค) กำหนดกลยุทธ์และจัดทำแผนเพื่อบริหารจัดเก็บภาษีอากรให้สอดคล้องกับแผนงานของกระทรวงการคลังและแผนพัฒนาการเศรษฐกิจและสังคมแห่งชาติ(ง) จัดทำประมาณการจัดเก็บภาษีพร้อมทั้งติดตามประเมินผลการจัดเก็บภาษีอากรให้สอดคล้องกับประมาณการที่ได้กำหนดไว้(จ) พัฒนาระบบการบริหารต่าง ๆที่ไม่อยู่ในความรับผิดชอบของหน่วยงานใด เพื่อนำมาประยุกต์ในการบริหารจัดการของกรม(ฉ) เสนอแนะแนวทางและจัดทำแผนการบริหารทรัพยากรพร้อมทั้งประเมินผลการปฏิบัติงานตามแผนงานที่ได้กำหนดไว้(ช)พัฒนาและกำหนดงบประมาณรายจ่ายของกรมให้สอดคล้องกับแผนงานของกรม(ซ)วิเคราะห์การดำเนินธุรกิจเป็นรายธุรกิจเพื่อสนับสนุนการจัดเก็บภาษีอากร(ฌ)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมาย(๒๖) สำนักมาตรฐานการกำกับและตรวจสอบภาษีมีอำนาจหน้าที่(ก) พัฒนามาตรฐาน หลักเกณฑ์ วิธีการและขั้นตอนการปฏิบัติงานทุกระบบงานซึ่งเกี่ยวกับระบบงานการสำรวจและติดตามผู้เสียภาษีการกำกับดูแล การตรวจปฏิบัติการ และการตรวจสอบภาษีอากร(ข) กำหนดกลยุทธ์ แผนงาน เป้าหมายบริหารงานติดตามและประเมินผลในทุกระบบงานตาม (ก)(ค) กำกับ ติดตามและควบคุมการปฏิบัติงานของหน่วยงานสรรพากรให้เป็นไปตามนโยบาย แผนงาน มาตรฐานหลักเกณฑ์ วิธีการ และขั้นตอนที่กำหนดของทุกระบบงานตาม (ก)(ง)ดำเนินการเพื่อนำเทคโนโลยีสมัยใหม่เข้ามาประยุกติใช้กับทุกระบบงานตาม (ก)(จ) ให้คำปรึกษา แนะนำ สนับสนุนทางวิชาการและวิธีการปฏิบัติงานแก่หน่วยงานสรรพากร(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๗) สำนักมาตรฐานการจัดเก็บภาษี มีอำนาจหน้าที่(ก) พัฒนามาตรฐาน หลักเกณฑ์ วิธีการและขั้นตอนการปฏิบัติงานทุกระบบงานซึ่งเกี่ยวกับระบบงานกรรมวิธีภาษีการเงินและการบัญชีสรรพากร การหักภาษี ณ ที่จ่ายและคืนภาษี การเร่งรัดภาษีอากรค้างรวมทั้งงานรายได้ของส่วนท้องถิ่น(ข) กำหนดกลยุทธ์ แผนงาน เป้าหมายบริหารงานติดตามและประเมินผลในทุกระบบงานตาม (ก)(ค) กำกับ ติดตามและควบคุมการปฏิบัติงานของหน่วยงานสรรพากรให้เป็นไปตามนโยบาย แผนงาน มาตรฐานหลักเกณฑ์ วิธีการ และขั้นตอนที่กำหนดของทุกระบบงานตาม (ก)(ง)ดำเนินการเพื่อนำเทคโนโลยีสมัยใหม่เข้ามาประยุกต์ใช้กับทุกระบบงานตาม (ก)(จ) ให้คำปรึกษา แนะนำ สนับสนุนทางวิชาการและวิธีการปฏิบัติงานแก่หน่วยงานสรรพากร(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๘) สำนักมาตรฐานการสอบบัญชีภาษีอากรมีอำนาจหน้าที่(ก)กำหนดคุณสมบัติและดำเนินการเพื่อสรรหาผู้สอบบัญชีภาษีอากร(ข) กำหนด ปรับปรุง และพัฒนา หลักเกณฑ์มาตรฐานและวิธีการปฏิบัติงานรวมทั้งระเบียบและแนวทางปฏิบัติที่เกี่ยวข้องของผู้ตรวจสอบและรับรองบัญชี(ค)จัดให้มีการอบรมและพัฒนาหลักสูตรการอบรมสำหรับผู้ตรวจสอบและรับรองบัญชี(ง) กำกับ ติดตามและควบคุมการปฏิบัติงานของผู้ตรวจสอบและรับรองบัญชีให้เป็นไปตามมาตรฐานที่กำหนดรวมตลอดถึงการพิจารณาลงโทษ(จ)จัดทำเอกสารและเผยแพร่ข้อมูลข่าวสารแก่ผู้ตรวจสอบและรับรองบัญชีและผู้สนใจทั่วไป(ฉ) กำหนดแผนงาน เป้าหมายติดตามและประเมินผลการปฏิบัติงานผู้ตรวจสอบและรับรองบัญชี(ช)ดำเนินการเพื่อเป็นศูนย์ข้อมูลและประมวลผลการปฏิบัติงานของผู้ตรวจสอบและรับรองบัญชีเพื่อการตรวจสอบภาษีอากร(ซ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือทีได้รับมอบหมาย(๒๙) สำนักอุทธรณ์ภาษี มีอำนาจหน้าที่(ก)กำหนดหลักเกณฑ์และแนวทางในการพิจารณาอุทธรณ์ภาษีอากรและการพิจารณางดหรือลดเบี้ยปรับเงินเพิ่ม(ข) กำกับ ติดตามและควบคุมการปฏิบัติงานอุทธรณ์ภาษีอากรและการงดหรือลดเบี้ยปรับเงินเพิ่ม(ค)วิเคราะห์ผลการวินิจฉัยอุทธรณ์ของคณะกรรมการพิจารณาอุทธรณ์คำพิพากษาศาลฎีกาและกฎหมายเกี่ยวกับภาษีอากรเพื่อวางแนวทางในการพิจารณาอุทธรณ์ให้เป็นมาตรฐานเดียวกัน(ง) ดำเนินการเกี่ยวกับการอุทธรณ์ภาษีอากร(จ) พิจารณางดหรือลดเบี้ยปรับเงินเพิ่ม(ฉ) ให้คำปรึกษาแนะนำสนับสนุนทางวิชาการและวิธีการปฏิบัติงานแก่หน่วยงานสรรพากร(ช)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓๐)กลุ่มงานบริหารการคืนภาษีมูลค่าเพิ่มให้แก่นักท่องเที่ยว มีอำนาจหน้าที่(ก) ดำเนินการเกี่ยวกับการคืนภาษีมูลค่าเพิ่มให้แก่นักท่องเที่ยว(ข)ตรวจสอบความถูกต้องในการคืนภาษีมูลค่าเพิ่มให้แก่นักท่องเที่ยว(ค) วางแผน พัฒนาและปรับปรุงระบบการคืนภาษีมูลค่าเพิ่มให้แก่นักท่องเที่ยว(ง)กำกับและติดตามผู้ประกอบการในระบบการคืนภาษีมูลค่าเพิ่มให้แก่นักท่องเที่ยว(จ) ควบคุมฐานข้อมูลและให้บริการรับชำระภาษีอากรค้างของคนต่างด้าว ซึ่งถูกระงับการเดินทางออกนอกประเทศ(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓๑) กลุ่มงานส่งเสริมประสิทธิภาพ มีอำนาจหน้าที่(ก)จัดหรือพัฒนารูปแบบหรือวิธีการบริหารและกระบวนการทำงานของกรม(ข)ติดตามและประเมินผลการปฏิบัติงานตามโครงการและมาตรการที่สำคัญของกรม(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓๒) กลุ่มงานสืบสวนและคดี มีอำนาจหน้าที่(ก) กำกับ ติดตาม และควบคุมการปฏิบัติงานคดีการสืบสวนและการตรวจค้น(ข) กำหนดหลักเกณฑ์และแนวทางในการดำเนินคดี(ค)ดำเนินการวิเคราะห์และประมวลผลคำพิพากษาศาลฎีกาเพื่อกำหนดแนวทางในการปรับปรุงและพัฒนากฎหมายเกี่ยวกับภาษีอากร การสืบสวนการตรวจค้น และการดำเนินคดี(ง)ตรวจค้นและยึดเอกสารหลักฐานที่เกี่ยวข้องกับการทำลายระบบภาษีอากร(จ) สืบสวนและรวบรวมพยานหลักฐานในการดำเนินคดี(ฉ)พิจารณาดำเนินคดีและแก้ต่างคดีทั่วราชอาณาจักร(ช) ให้คำปรึกษา แนะนำ สนับสนุนทางวิชาการและวิธีการปฏิบัติงานแก่หน่วยงานสรรพากร(ซ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓๓) งานตรวจสอบภายในมีอำนาจหน้าที่รับผิดชอบเกี่ยวกับตรวจสอบเงินงบประมาณ การรับจ่ายเงินรายได้แผ่นดินเงินนอกงบประมาณ การก่อหนี้ผูกพัน เงินยืม การบัญชี พัสดุครุภัณฑ์ และยานพาหนะ(๓๔) งานตรวจราชการ(๑) วิเคราะห์และประเมินผลรายงานการตรวจตัดปีและการตรวจตัดเดือน(๒)ตรวจตราการปฏิบัติราชการของหน่วยงานในสังกัดกรมสรรพากรรวมทั้งสดับตรับฟังและสอดส่องดูแลความประพฤติของเจ้าหน้าที่กรมสรรพากร(๓) ประสานงานกับสำนักงานตรวจเงินแผ่นดิน(ส.ต.ง.)เกี่ยวกับเรื่องทักท้วงให้หน่วยงานสรรพากรแก้ไขการปฏิบัติราชการที่บกพร่องหรือผิดพลาด(๔)ประสานงานกับคณะกรรมการป้องกันและปราบปรามการทุจริตประพฤติมิชอบ (ป.ป.ป.)เกี่ยวกับเรื่องการทุจริตประพฤติมิชอบ(๕)ควบคุมและตรวจสอบการปฏิบัติเกี่ยวกับการชำระภาษีอากรผ่านธนาคารของสำนักงานสรรพากรภาคสำนักงานสรรพากรพื้นที่(๖) ปฏิบัติงานอื่นที่ได้รับมอบหมายข้อ ๔สถานที่ติดต่อเพื่อขอรับคำแนะนำหรือข้อมูลข่าวสารของกรมสรรพากรและหน่วยงานในสังกัด(๑) ฝ่ายประชาสัมพันธ์และเผยแพร่สำนักงานเลขานุการกรม(๒) ฝ่ายบริหารงานทั่วไป สำนักงานสรรพากรภาคสำนักงานสรรพากรพื้นที่(๓) งานบริการและรับชำระภาษีสำนักงานสรรพากรพื้นที่สาขาข้อ ๕ ประกาศนี้ให้ใช้บังคับตั้งแต่วันที่ ๑๑ตุลาคม ๒๕๔๕ เป็นต้นไปประกาศณ วันที่ ๒๔ ตุลาคม พ.ศ. ๒๕๔๕ศิโรตม์ สวัสดิ์พาณิชย์ที่ปรึกษาด้านประสิทธิภาพรักษาราชการแทนอธิบดีกรมสรรพากรดลธี/พิมพ์๑๗กันยายน ๒๕๕๑[๑]ราชกิจจานุเบกษา เล่ม ๑๑๙/ตอนพิเศษ ๑๒๓ ง/หน้า๑๐/๑๖ ธันวาคม ๒๕๔๕